google/wiki40b huggingface dataset:
Japonská záhrada

Japonská záhrada je charakteristický typ okrasnej záhrady. Svoj pôvod má v Číne  odkiaľ ju postupne prijali za svoju a rozvinuli v Japonsku, ale časom expandovala aj do iných oblastí. Charakteristické pre ňu je maximálna využitie voľného priestoru, čo má pôvod v malom množstve dostupných pozemkov v oblasti jej pôvodu, a snaha o rešpektovanie prírody. Typickou súčasťou japonskej záhrady sú bonsaje, ktoré sa vystavujú pred samotnou scenériou, aby ich perspektíva včlenila do scény. V japonskej záhrade sa nachádzajú početné prvky živej i neživej prírody.

História

Do Japonska sa dostala tvorba záhrad cez Kóreu z Číny. Boli to pravdepodobne esteticky a rituálne upravené kultové, náboženské miesta, kde sa uctievali mocné prírodné sily.
Japonské záhrady sú aj dnes obrazom hlbokej úcty k neživej prírode, ktorá pretrváva v japonskom národe tisícročia. Ich tvorcovia symbolicky zakomponovali starobu vekov do záhrad prostredníctvom kameňov obrastených machom a lišajmi, storočia hladených vodou či nohami pútnikov.
Požiadavkou bolo, aby tvorca záhrady vychádzal z prírody ako dokonalého vzoru a podriaďoval sa jej zákonitostiam. V 5 a 6. storočí sa nepriamo zaslúžila o vznik miniatúrnych záhrad šľachta, lebo vyžadovala napodobovanie spomienok na svoju obľúbenú scenériu. Mnohé zásady tvorby záhrad, aj hlavná – vytvoriť pomocou minimálnych a minimalizovaných prostriedkov scenériu, ktorá evokuje skutočnú, rozsiahlu krajinu vznikli vďaka tomu.

Átriové záhrady, typ suchej záhrady

Do átriovvé záhrady sú oddelené sklenou, niekedy posuvnou stenou, sú umeleckou súčasťou interiéru. Priraďujú sa k domom, ale napr. aj k skleným fasádam hotelov. Vznikli na uvoľnené pozorovanie z jedného miesta.

Zenové záhrady, typ suchej záhrady

Účel zenovej záhrady je prispôsobený pre meditáciu. Chodí sa v nich po hladkých kameňoch a piesku, sú pre bosé nohy. Hrabú sa špeciálnymi hrabľami o rôznej hustote. Tým vytvárame neopakované podoby záhrady a zároveň meditujeme. Mnísi hrabú záhrady každé ráno.

Obradné čajové záhrady

Sú bez kvitnúcich rastlín. Po kľukatej ceste prechádzame k čajovému altánku, preto sa tento druh záhrady vytvára pre viacero pohľadov. Sú v nich mosty, jazierka, malé potoky, tieto záhrady okrem kameňov a piesku pripúšťajú aj vodu a rastliny,

Tsubo Niwa

Sú malé japonské záhrady. (1 Tsubo=3,3057 m²) Tieto záhrady sa používajú na miestach kde sa nedá urobiť klasická japonská záhrada alebo sa vytvárajú v interiéri. Obsahujú skoro všetky prvky ako klasická záhrada no v menších rozmeroch a menšom množstve. 
Ale viac-menej japonskú záhradu „napodobňujú“.
Astronauti Japonska

Lety astronautov NASDA v raketoplánoch

Príbeh letov japonských astronautov začal v roku 1979 americkou ponukou na účasť v programe vedeckých výskumov v laboratóriu Spacelab-1. Ponuka priniesla ovocie v roku 1984, keď pre laboratórium Spacelab-J NASDA stanovila vedecký program a začala výber japonských účastníkov letu. 20. júna 1985 boli ohlásené mená troch nových astronautov, boli to Mamoru Móri, Takao Doi a Čiaki Naitó. Všetci traja sa na palube amerických raketoplánov opakovane dostali do vesmíru, prvý Móri so Spacelab-J pôvodne plánovaným na rok 1988, po havárii Challengera a odložení letov však až v roku 1992 (let STS-47).

Let novinára televízie TBS

27. marca 1989 sa japonská televízia TBS (Tokyo Broadcasting System) dohodla s Glavkosmosom na lete japonského novinára na stanicu Mir. Zo zamestnancov televízie boli vybraní dvaja kandidáti, Tojohiro Akijama a Rjóko Kikučiová, a v októbri 1989 začali prípravu vo Hviezdnom mestečku. Let Akijamu prebehol v decembri 1990.

Lety astronautov NASDA (od roku 2003 JAXA) v raketoplánoch k ISS

NASA rátala s japonským modulom Kibó už v plánovanej orbitálnej stanici Freedom, preto v roku 1992 NASDA rozšírila oddiel svojich astronautov o Kóičiho Wakatu. A v roku 1996 výcvik začal ešte Sóiči Noguči, to sa už však malo lietať k ISS. Keď bola konečne sprevádzkovaná Medzinárodná vesmírna stanica (ISS), boli pre prácu na stanici v roku 1999 do oddielu NASDA zapojený ešte traja ďalší astronauti, Satoši Furukawa, Akihiko Hošide a Naoko Suminová (neskôr vydatá Jamazakiová). Stanicu ISS navštívili japonskí astronauti v roku 2000, 2005 a dvakrát v roku 2008, kedy sa podieľali na inštalácii modulu Kibó.
25. februára boli oznámené výsledky 5. výberu astronautov JAXA. Oddiel astronautov rozšíril od 1. apríla 2009 civilný pilot Takuja Onis a podplukovník vojenského letectva Kimija Jui. Od marca do júla 2009 bol členom posádky ISS Kóiči Wakata. Začiatkom septembra 2009 oznámila JAXA dodatočne rozšírenie oddielu astronautov ešte o jedného člena, novým astronautom sa stal lekár Norišige Kanai. Vzápätí, k 13. septembra 2009, z oddielu JAXA odišiel Takao Doi, dôvodom bol jeho prechod do Úradu OSN pre vesmírne záležitosti vo Viedni.

Japonský vesmírny turista

V roku 2004 sa medzi vážnymi záujemcami o platený kozmický let objavil japonský podnikateľ Daisuke Enomoto. Koncom roka 2005 podpísal dohodu so Space Adventures a v marci 2006 začal prípravu na let. Mesiac pred letom bol zo zdravotných dôvodov vyradený z posádky, do vesmíru sa preto nedostal.
Montmirat

Poloha

Obec má rozlohu 9,52 km². Najvyšší bod je položený 270 m n. m. a najnižší bod 58 m n. m.

Obyvateľstvo

Počet obyvateľov obce je 304 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Henry Taube

Životopis

Vysokoškolské vzdelanie získal na univerzite v Saskatchewane, doktorát získal na Univerzite v Berkeley v Kalifornii.
Potom pracoval postupne na Cornell University, University of Chicago a Stanford University. Napísal vyše 600 publikácií vrátane jednej knihy a vychoval celkom 200 študentov.
 
So ženou Mary mali tri deti, syn Karl Taube je antropológ.
V roku 1983 získal Nobelovu cenu za výskum mechanizmu prenosu elektrónov v komplexných zlúčeninách. Bol druhým chemikom narodeným v Kanade, ktorý získal Nobelovu cenu a je vôbec jediným nobelistom narodeným v Saskatchewane.
Minótauros

Minótauros (iné názvy: Mínótauros, Minotauros, Minotaurus, zriedkavo Minotaur; gr. Minótauros/iný prepis Mínótauros, lat. Minotaurus) je postava v gréckej mytológii s ľudským telom a býčou hlavou.
Podľa legendy manželku krétskeho kráľa Minoa – Pásifaé zviedol biely býk. Po čase porodila Minotaura, netvora s ľudským telom a býčou hlavou. Kráľ si nechal od známeho aténskeho staviteľa a sochára Daidala postaviť labyrint, do ktorého potom nevlastného krvilačného syna uväznil. Nevernej kráľovnej Pásifaé pripravil kráľ Minos rafinovanú a krutú smrť.
Medzi Krétou a Aténami vypukla vojna potom, čo bol na hrách v Aténách zabitý syn kráľa Mina Androgeós. Atény padli a boli odvtedy povinné odvádzať Kréte ľudskú obeť – každý deviaty rok museli poslať sedem panien a sedem chlapcov pre Minotaura.
Syn aténskeho kráľa Aigea Théseus sa vypravil s obeťami loďou na Krétu a bol odhodlaný netvora zabiť. Krétsky kráľ ho milo prijal, poprial mu šťastie, no upozornil ho, že aj keď Minotaura zabije, nedostane sa z labyrintu von.
S pomocou bohyne Afrodity sa Théseovi zapáčila kráľovská dcéra Ariadna a aj ona sa do neho zamilovala. V predvečer boja dala Théseovi kúzelný meč a klbko nite, ktoré za sebou mal rozmotávať, vďaka čomu nájde cestu von.
Ráno boli obete odvedené k labyrintu, ale do vnútra vošiel len Théseus, ktorý cestou odvíjal Ariadninu niť a chodbami sa dostal až netvorovi a Minotaura v ťažkom súboji zabil. Dostal sa von z labyrintu. Kráľ mu ďakoval za zabitie netvora a zrušil povinnú každoročnú obetu Atén.
Robert Ponger

Robert Ponger je rakúsky hudobný producent z Viedne.
Objavil rakúsku hudobnú hviezdu Falca a rozbehol jeho sólovú kariéru. Produkoval okrem iného hit "Der Kommissar" na jeho prvom albume "Einzelhaft" i Falcov druhý album "Junge Römer" (1984). Tiež produkoval v roku 1983 pre Uda Jürgensa singel "Lust am Leben", nemal síce veľký úspech ale dnes je vyhľadávaným zberateľským kúskom.
V roku 1990 uzavrel spoločnú spoluprácu s Falcom na albume "Data de Groove", ktorý opäť produkoval, avšak album bol komerčný neúspech. Fanúšikovia si tento album dnes vysoko vážia, lebo na tomto albume sa Falco opäť nebál experimentovať.
Abstraktné výtvarné umenie

Abstraktné výtvarné umenie je nepredmetné (nezobrazuje žiaden reálny predmet, osobu alebo krajinu) výtvarné umenie. Obraz je založený na princípoch farebnej a tvarovej harmónie, pričom vyjadrovacie prostriedky tvoria geometrické tvary, farby a línie bez figuratívnej, reálnej predlohy.

Abstraktné výtvarné umenie na Slovensku

Prvé diela sa objavili v období medzi svetovými vojnami (Anton Jasusch, Mikuláš Galanda, Ľudovít Fulla). V 60. rokoch boli na Slovensku realizované tzv. Konfrontácie - výstavy mladých výtvarníkov, ktorí prezentovali rôzne formy abstraktného umenia.
Langolen

Poloha

Obec má rozlohu 16,92 km². Najvyšší bod je položený 208 m n. m. a najnižší bod 70 m n. m.

Obyvateľstvo

Počet obyvateľov obce je 852 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Zábojník

Životopis

Detstvo prežil vo Veľkej Lehôtke. V roku 1981 nastúpil na náhradnú vojenskú službu vo Frýdku-Místku a začal štúdium na strednej odbornej škole Ministerstva vnútra SR v Pezinku. Tú dokončil s maturitou a začal pracovať ako rádový referent na Správe ochrany ústavných činiteľov SR. Neskôr sa stal riaditeľom Úradu pre ochrany ústavných činiteľov a diplomatických misií. Z polície odišiel po 17 rokoch v hodnosti plukovníka v zálohe. Uvádza sa ako absolvent Slovenskej technickej univerzity v Bratislave, Ekonomickej univerzity v Bratislave a Trnavskej univerzity v Trnave.
Od roku 1987 je ženatý s Ing. Katarínou Zábojníkovou rod. Turčekovou.

Kandidatúra na prezidenta SR

Svoju kandidatúru do prezidentských volieb v roku 2019 oznámil vo februári 2018. 13. augusta 2018 oznámil vyzbieranie dostatočného počtu podpisov na kandidatúru. Občianskych podpisov vyzbieral 28 505.
Budínsky hrad

Budínsky hrad (maď. Budai Vár, tur. Budin Kalesi) je historický hrad uhorských kráľov v Budapešti. V minulosti sa nazýval aj Kráľovský palác (maď. Királyi-palota) a Kráľovský hrad (maď. Királyi Vár).
Postavený je na južnom svahu hradného vrchu, neďaleko starého hradného areálu (maď. Várnegyed), ktorý je známy stredovekými a barokovými budovami a verejnými budovami z 19. storočia. Je prepojený na námestie Adama Clarka a Sečéniho most pomocou lanovky.
Budínsky hrad je súčasťou svetového dedičstva UNESCO od roku 1987.
Saint-Just (Cantal)

Poloha

Obec má rozlohu 17,06 km². Najvyšší bod je položený 1 087 m n. m. a najnižší bod 868 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Bohuš

Životopis

Právnik, prísediaci stoličného súdu.
Abdéra

Abdéra bola grécka kolónia v Trácii, prístavné mesto na severnom pobreží Egejského mora, neďaleko ústia rieky Nestos, oproti ostrovu Thasos. Mestu podliehal rovnomenný mestský štát.
Kolónia bola založená okolo roku 650 pred Kr. Bola rodiskom Démokrita a Prótagora; niektorí uvádzajú, že sa tam narodil aj Leukippos z Miléta. Abdéra bola významný grécky prístav, člen Aténskeho námorného spolku, opakovane vo vojnách zničená a niekoľkokrát obnovená. Vnútorné zriadenie mesta podliehalo striedavým premenám demokratického a oligarchického zamerania.
Pre zaostalosť obyvateľov si mesto vyslúžilo (azda už v 5. stor. pred Kr.) povesť antického Kocúrkova (pozri: abderita). Neskôr nemecký osvietenský spisovateľ Christoph Martin Wieland použil Abdéru na zobrazenie malomestského šosáctva zaobaleného do zdanlivo antického rúcha vo svojom románe Die Abderiten. Eine sehr wahrscheinliche Geschichte (doslova „Abderčania. Veľmi pravdepodobný príbeh“, 1774; po slovensky nevyšlo, česky ako Příběh Abdéřanů v roku 1958). Do Abdéry zasadili dej svojej hry „Osel a stín“ aj Jan Werich a Jiří Voskovec.
Gajan (Ariège)

Poloha

Obec má rozlohu 8,17 km². Najvyšší bod je položený 600 m n. m. a najnižší bod 365 m n. m.

Obyvateľstvo

Počet obyvateľov obce je 290 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Penthilos (syn Periklymena)

Penthilos (starogr. Πένθιλος – Penthilos) je v gréckej mytológii syn a nástupca messénskeho kráľa Periklymena.
Antický autor Pausanias uvádza, že Penthilos, bol syn messénskeho vládcu Periklymena a vnuk Nélea. Penthilos sa o vládu v Messénii musel deliť so synmi Nestora, Peisistratom a s Antilochom. Jeho syn Bóros a potomkovia Peisistrata a Antilocha vládli potom v Messénii, až kým ich neohrozili Dóri, vedení Heraklovcami, ktorí napadli mykénsky Peloponéz.
Z Messénie potom odišli do Atén, kde založili významné aristokratické rodiny Paiónovcov a Alkménovcov.
Saux-et-Pomarède

Poloha

Obec má rozlohu 12,52 km². Najvyšší bod je položený 497 m n. m. a najnižší bod 369 m n. m.

Obyvateľstvo

Počet obyvateľov obce je 269 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beauval-en-Caux

Poloha

Obec má rozlohu 15,53 km². Najvyšší bod je položený 147 m n. m. a najnižší bod 84 m n. m.

Obyvateľstvo

Počet obyvateľov obce je 475 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plouvorn

Poloha

Obec má rozlohu 35,44 km². Najvyšší bod je položený 126 m n. m. a najnižší bod 29 m n. m.

Obyvateľstvo

Počet obyvateľov obce je 2 794 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Socha jednoty

Socha jednoty je socha bojovníka za nezávislosť Indie Sardára Vallabhbháího Patéla (1875 – 1950) v okrese Narmada v indickom Gudžaráte. V súčasnej dobe drží rekord pre najvyššiu sochu na svete s výškou 182 metrov. Vallabhbháí Patél bol jedným z najvýznamnejších lídrov indického hnutia za nezávislosť a prvý podpredseda vlády Indie. Socha je na riečnom ostrove s výhľadom na priehradu Narmada pri Rajpiple, 100 kilometrov juhovýchodne od mesta Vadodara. 
Pamätník a jeho okolie zaberajú viac ako 2 hektáre a sú obklopené umelým jazerom s rozlohou 12 km². Socha bola postavená spoločnosťou Larsen & Toubro, ktorá v októbri 2014 podpísala zmluvu na projektovanie, výstavbu a údržbu vo výške 420 miliónov amerických dolárov. Stavba sochy sa začala 31. októbra 2014 a ukončila sa v polovici októbra 2018. Sochu navrhol indický sochár Ram V. Sutar.
Celková výška konštrukcie od jej základne je 240 metrov,  so základňou výšky 58 metrov, pričom samotná výška sochy je 182 metrov. Je konštruovaná  oceľovým rámom, spevneným cementovým betónom a bronzovým obkladom. Stavba sochy si vyžiadala 75 000 kubických metrov betónu, 5 700 ton  oceľovej konštrukcie,  22 500 ton bronzových listov.
Socha bola dokončená za 33 mesiacov. Doteraz najvyššou sochou na svete bol 128 metrov vysoký Budha v čínskej provincii Che-nan. Nové dielo je takmer dvakrát vyššie ako newyorská Socha slobody.
Berneval-le-Grand

Poloha

Obec má rozlohu 5,56 km². Najvyšší bod je položený 110 m n. m. a najnižší bod 0 m n. m.

Obyvateľstvo

Počet obyvateľov obce je 1 385 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Less is more

Less is more, (doslovný preklad menej je viac), je názor neznámeho pôvodu pochádzajúci z 19. storočia. Z jazykovedného hľadiska ide o oxymoron.
Často je spojovaný s architektom a nábytkovým dizajnérom Ludwigom Miesom van der Rohe. Less is more znamená, že jednoduchosť a jasnosť vedú k dobrému dizajnu. Názor sa významne prejavil a stal sa jedným z najvýznamnejších architektonických štýlov 20. storočia. Ovplyvnil aj avantgardy a interiérový dizajn.
Jeho cieľom je dôsledná štylizácia a snaha o objektívnosť. Less is more sa netýka obmedzení a zmenšení na minimum, ale priznania základného a hlavného. V čase svojho vzniku vyvolal tento smer množstvo diskusií.
Arracourt (obec)

Poloha

Obec má rozlohu 17,41 km². Najvyšší bod je položený 335 m n. m. a najnižší bod 215 m n. m.

Obyvateľstvo

Počet obyvateľov obce je 245 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Weissov kanál

Opis

Pramení v remíze v juhozápadnej časti poľa Povrazy (v blízkosti cesty III/050210), následne smerujúc na východ prechádza popod miestnu cestu z Kollárovej ulice do mestskej časti Albinov, stáča sa na juhovýchod a prechádza pri severnom okraji areálu ADM Slovakia (býv. Palma Agro) a cez mestskú časť Kochanovce a vlieva sa do potoka Trnávka.

Dejiny

Tento vodný tok bol zaznačený už v prvom vojenskom mapovaní (1763 – 1785). S celkovo dĺžkou 2,7 km, od prameňa smeruje juhovýchodne a cca 275 m východne od vtedajšieho intravilánu dediny Kochanovce (Kohány) sa vlieva do potoka Trnávka. Na druhom (1806 – 1869) a treťom vojenskom mapovaní (1869 – 1887) je dolná časť toku regulovaná.
Patevov dom

Charakteristika

Meštiansky Patevov dom dnes slúži ako múzeum miestneho záhradkárstva od čias bulharského národného obrodenia do súčasnosti a predovšetkým ako múzeum pestovania a spracovania ruže damascénskej, čo je jedna z hlavných tradícií mesta Karlovo. Každá z miestností má svoju osobitú tému a okrem prehliadky si tu návštevníci môžu nakúpiť miestne výrobky spojené s tradičným pestovaním a spracovaním predovšetkým ruže, ale aj iných aromatických bylín.
Vávu

Vávu (angl. Vaavu) je atol na Maldivách. Hlavné mesto atolu je Felidú. Skladá sa z 19 ostrovov, z toho 5 je obývaných. Počet obyvateľov je 2 177. Atol riadi Ali Rasheed Abdul Rahman. Tento administratívny atol sa rozkladá na atole Felidhe (nazývaný tiež Vávu) a na juhu malého atola (a zároveň jediného ostrova) Vattaru.
Jeff Sessions

Životopis

Jeff Sessions sa narodil v Selme, v štáte Alabama. Na Huntingdon College získal v roku 1969 titul Bachelor of Arts. Potom nastúpil na University of Alabama School of Law, kde získal v roku 1973 právnický titul. V rokoch 1973 až 1986 bol v zálohe americkej armády.
Sessions a jeho žena Mary majú tri dospelé deti, Mary Abigail, Ruth Walk, a Sama, a šesť vnúčat, Jane Ritchie, Jim Beau, Gracie, Alexa, Sophia, a Hannah.

Kariéra

V rokoch 1981 až 1993 bol prokurátorom južného okresu štátu Alabama. Od roku 1995 do roku 1997 bol generálnym prokurátorom štátu Alabama.
Od 3. januára 1997 zastupuje Sessions štát Alabama v americkom senáte. Vo funkcii bol znovuzvolený v roku 2002 a 2008. V roku 2014 nemal žiadneho vyzývateľa a vďaka tomu nastúpil už na svoje štvrté volebné obdobie.

Názory

Alabama je jeden z najkonzervatívnejších štátov USA a aj senátor Sessions bol jedným z najtvrdších konzervatívcov v americkom senáte. Podporoval vojnu v Iraku, je jedným z najväčších oponentov udelenia amnestie nelegálnym imigrantom. Takisto vystupuje proti homosexuálnym manželstvám a potratom. V prezidentskej kampani 2016 podporil republikánskeho kandidáta Donalda Trumpa.
Vo funkcii generálneho prokurátora sa snaží o zastavenie ilegálnej imigrácie a pašovania drog, zasadzuje sa o zvýšenie deportácií a boj proti kriminalite.
Pailloles

Poloha

Obec má rozlohu 9,16 km². Najvyšší bod je položený 180 m n. m. a najnižší bod 54 m n. m.

Obyvateľstvo

Počet obyvateľov obce je 340 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Natália Milanová

Politické pôsobenie v Národnej rade

Vo voľbách v roku 2016 kandidovala na kandidátnej listine hnutia OĽaNO z dvanásteho miesta. Ziskom 1 737 hlasov nebola zvolená za poslankyňu, no z 22. miesta získala postavenie náhradníčky. Poslanecký sľub zložila 30. januára 2018. Je náhradníčkou za poslanca Jozefa Viskupiča (OĽaNO), ktorý sa po zvolení za predsedu Trnavského samosprávneho kraja vzdal poslaneckého mandátu. V Národnej rade SR je podpredsedníčka Výboru NR SR pre kultúru a médiá.
Východná Kanada

Definície

Kanadská tlač definuje Východnú Kanadu ako všetko na východ vrátane mesta Thunder Bay, Ontário.
Ľudstvo (antropológia)

Ľudstvo v antropologickom sú všetci ľudia na Zemi, a to tak žijúci, ako aj zomretí a vyhynutí príslušníci ľudského rodu. V paleoantropológii sa rozlišujú podľa jednotlivých druhov chronologicky po sebe nasledujúcich, v etnickej antropológii sa ľudstvo rozlišuje podľa rás a etnických skupín na jednotlivé kmene, národnosti a národy.
Elektroiskrové obrábanie

Elektroiskrové obrábanie (angl. EDM – Electrical discharge machining) je spôsob elektroerozívneho obrábania elektricky vodivého materiálu, pri ktorom k úberu materiálu dochádza elektroabrazívnym pôsobením elektrickej iskry (pôsobením pulzného elektrického výboja). Jednou elektródou pri obrábaní je samotný obrobok.

Technológia

Pri takomto spôsobe obrábania sa nástroj (druhá elektróda) priblíži k obrobku na takú vzdialenosť, aby preskočila iskra ktorá vytrhne z povrchu obrobku malú čiastočku lokálne roztaveného kovu. Pre zvýšenie účinku, zabráneniu oxidácie a opaľovania pracovnej elektródy, zabráneniu vytvorenia elektrického oblúka, lokálnemu chladeniu a odplavovaniu triesok sa celý proces obrábania uskutočňuje v kvapaline (dielektrická – olej, petrolej, transformátorový olej). Veľkosť úberu závisí od veľkosti a intenzity elektrického prúdu, od druhu obrábaného materiálu, materiálu nástroja a vlastností pracovnej kvapaliny. Drsnosť povrchu je pomerne vysoká. Nástroj je vyrobený z mosadze, medi alebo grafitu (elektrografit, wolfrámová meď, grafitové kompozity). Možno obrábať každý vodivý materiál.

Tvar nástroja je negatívom tvaru vytváranej dutiny. Čiže pri zhotovovaní valcovej diery je nástrojom valcová tyčinka (drôt). Taktiež pri vyiskrovaní je nástrojom drôt vhodného priemeru. Zdrojom impulzného výboja je kondenzátor alebo polovodičový menič. Výkon pri obrábaní ocele je cca 5 000 mm³.min⁻¹. Dosahovaná drsnosť povrchu Ra = 15 μm.
Nástroj sa prisunie do blízkosti obrobku. Po každom nabití kondenzátorov preskočí medzi nástrojom a obrobkom iskra, ktorá vytrhne z obrobku čiastočku materiálu. Prúdové hodnoty sú regulované podľa veľkosti diery a druhu materiálu obrobku.

Použitie

Technológia sa používa pri výrobe zápustkových dutín, prievlakov, trysiek, pri odstraňovaní zalomených nástrojov (vrták, závitník) z dier (tzv. vyiskrovanie).

Elektroiskrové hĺbenie

Elektroiskrové hĺbenie je založené na kopírovaní tvaru nástrojovej elektródy, ktorá je zatláčaná do obrobku. Opakovanými výbojmi dochádza k nataveniu a vymršťovaniu častíc materiálu do priestoru medzi obrobok a nástroj. Priestor sa uvoľní odplavením častíc a nástroj sa posúva hlbšie. Výsledný tvar otvoru vznikne odkopírovaním tvaru nástrojovej elektródy. Elektroiskrové hĺbenie sa používa pri výrobe dutín zápustiek, foriem, prievlakov a pod.
Parlamentná monarchia

Parlamentná monarchia je forma vlády vychádzajúca z parlamentarizmu. Hlavou štátu v parlamentnej monarchii je monarcha, ale jeho právomoc je spravidla formálna. Parlamentná monarchia je napríklad v Anglicku, Holandsku, Švédsku,...
Tunel Dargov

Parametre

Projektová dokumentácia tunela počíta s výstavbou dvoch paralelných tunelových rúr v dĺžke 4008 metrov. Pravá rúra bude mať vybudované dva jazdné pruhy, ľavá z dôvodu výškového vedenia trasy diaľnice navyše ešte tretí pruh pre pomalé vozidlá. 
V interiéri tunela sú navrhnuté SOS výklenky, výklenky pre hydrant požiarneho vodovodu, hlásky núdzového volania, kamery a iné technicko-zabezpečovacie zariadenia. Centrálny riadiaci systém bude umiestnený v tunelovom dispečingu.

Výstavba

Detaily projektu sú v procese posudzovania vplyvov navrhovaných činností na životné prostredie.
Finta (album)

Finta je štúdiový album, ktorý so skupinou Indigo nahral Peter Nagy. Album vydalo hudobné vydavateľstvo Opus v roku 1990.
Pius VIII.

Životopis

Študoval cirkevné právo v Bologni a Ríme. V roku 1800 sa stal biskupom v Montalto.

Pontifikát

Dňa 24. marca 1829 vydal encykliku Traditi Humilitati. Dňa 25. marca 1830, v encyklike Litteris Altero odsúdil tajné slobodomurárske spoločnosti a modernistické preklady Biblie.
Ekuména (geografia)

Ekuména (z gréc. oikos - obydlie, prípadne "oikoumene" - "spoločný dom") je obývaná časť súše, niekedy len významnejšie obývaná časť súše. Doslova znamená "obývaný" alebo "celý známy" svet.
V helenizme počas Alexandra Veľkého znamená Oikoumene známu, obývanú časť sveta, niekedy iba svet obývaný Grékmi, teda vynímajúc svet obývaný barbarmi.
Ostriežik purpurový

Pôvod

Ostriežik purpurový pochádza z Afriky (Nigéria).
Braine (Aisne)

Poloha

Braine má rozlohu 11,61 km². Najvyšší bod je položený 169 m n. m. a najnižší bod 48 m n. m.

Obyvateľstvo

Braine má 2 127 obyvateľov (2009).
Graf vývoja obyvateľstva:
Zdroje: INSEE